El spune că România ar intenţiona să revendice Bucovina de nord cu oraşul Cernăuţi.

Potrivit lui Vladimir Jirinovski, acţiunile Ucrainei riscă să conducă la izbucnirea unui al treilea război mondial pentru că această ţară ar avea tendinţe fasciste şi împotriva Moscovei.

„După destrămarea Uniunii Sovietice, structura bipolară a lumii a dispărut, iar acum Occidentul este interesat să diminueze orientarea spre politici de stânga a Europei de Est. Ideile de stânga tind să beneficieze de o mai mare susţinere în contextul crizei economice. Ţările vor fi atrase din nou de Rusia. De aceea, în mod deliberat, se încearcă orientarea Europei de Est, a zonei baltice şi a Ucrainei spre politici de dreapta, pentru a face imposibilă apropierea de Rusia”, a spus Vladimir Jirinovski.

„Chiar dacă acest lucru reprezintă o ameninţare pentru propriile naţiuni, Europa de Est este împinsă spre fascism, pentru a fi împotriva noastră”, a adăugat el.